Publication: Magyar Közlöny
Issue: MK-1999-99 (Year: 1999, Number: 99)
Era: 1990-2004
Section: 5. számú melléklet a 8/1999. (XI. 10.) SZCSM rendelethez
Paragraph Index: 248

7. A kérelemhez kötelezően csatolandó mellékletek: 7.1. a külföldi szakképzettségéről szóló okirat hiteles másolata, valamint hiteles magyar fordítása, 7.2. a külföldi munkaköri egészségügyi alkalmasságáról szóló orvosi igazolás (ha külföldről származik az igazolás ennek hiteles másolata, valamint hiteles magyar fordítása), 7.3. az R. 6. §-a szerinti jogosultság fennállásának elbírálásához — a 7.1. és 7.2. pontban foglaltakon túl — különösen az alábbi adatok, iratok és nyilatkozatok becsatolása szükséges: — R. 6. § (1) bekezdés a) pontjához: vonatkozó nemzetközi szerződés megnevezése, — R. 6. § (1) bekezdés b) pontjához: kulcsszemélyzetként történő alkalmazást igazoló dokumentumok (azok hiteles fordítása), tekintettel az R. 17. §-ban foglaltakra, 1999/99. szám — R. 6. § (1) bekezdés c) pontjához: a gazdasági társaság adatközlése a megelőző év december 31-i munkajogi állományi létszámáról és az R. 6. § (4) bekezdése alapján figyelembe veendő külföldiek számáról, — R. 6. § (1) bekezdés d) pontjához: a foglalkoztató és a külföldi által, a sporttevékenység végzésére vonatkozó szerződés, megállapodás hiteles másolata (illetve annak hiteles magyar fordítása), — R. 6. § (1) bekezdés e) pontjához: az Oktatási Minisztérium igazolása arról, hogy foglalkoztatás nemzetközi oktatási program keretében valósul meg, — R. 6. § (1) bekezdés f) pontjához: az oktatási, tudományos, művészeti tevékenység ellátására vonatkozó meghívás hiteles másolata, — R. 6. § (1) bekezdés g) pontjához: igazolás arról, hogy a foglalkoztatni kívánt külföldi a legalább 8 éve Magyarországon foglalkoztatott külföldivel 5 éve Magyarországon együtt él, továbbá a közeli hozzátartozói státusz hatósági igazolása (anyakönyvi kivonat, születési anyakönyvi kivonat hiteles másolata, illetve annak hiteles magyar fordítása), — R. 6. § (1) bekezdés h) pontjához: igazolás arról, hogy a foglalkoztatni kívánt külföldi a magyar állampolgárral, az Flt. 7. § (2) bekezdésében meghatározott külföldivel legalább egy éve Magyarországon együtt élő házastársa, valamint csatolni kell a házassági anyakönyvi kivonat hiteles másolatát (illetve annak hiteles magyar fordítását), — R. 6. § (1) bekezdés i) pontjához: a külföldi szállítóval kötött üzembe helyezési, szavatossági, szervizelési és jótállási tevékenységre vonatkozó szerződés hiteles másolata (illetve annak hiteles magyar fordítása). A kérelemhez kiegészítésként csatolható mellékletek (a foglalkoztató működési jogosultságát megalapozó iratok): — társasági szerződés, alapító okirat hiteles másolata, — cégbejegyzés, bírósági végzés, vállalkozói igazolvány hiteles másolata. cégszerű aláírás * A megfelelő válasz aláhúzandó. A tárca nélküli miniszter 7/1999. (XI. 10.) TNM rendelete a dohányzásról, a dohányzóhelyek kijelöléséről és a dohánytermékek forgalmazásáról A nemdohányzók védelméről és a dohánytermékek fogyasztásának, forgalmazásának egyes szabályairól

Source: https://magyarkozlony.hu/hivatalos-lapok/ccb3ab9682546f46f0b834b5134be76de5cb1c4b/dokumentumok/72447a06d189763a245684486b217f3ea3fc9778/letoltes